Agriá

Agriá () on Kreikan kaupunki sekä samanniminen Vóloksen kunnan kunnallisyksikkö (Δημοτική Ενότητα Αγριάς, Dimotikí Enótita Agriás) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 5 632 ja varsinaisen Agrián kaupungin väkiluku 5 191 (vuonna 2011).

pienoiskuva|vasen|230px|Agrián kaupunkia.
Agrián pieni kaupunki sijaitsee Pagasitikóslahden pohjoisrannalla Pílion niemen juuressa, noin kahdeksan kilometriä itään Vóloksen kaupungista. Agriá tunnetaan muun muassa seudun oliivinviljelyn keskuksena, EPsA-virvoitusjuomista ja mehuista sekä tsipurosta.

Agriá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóloksen kuntaan yhdessä Aisonían, Artémidan, Iolkóksen, Makrinítsan, Néa Anchíaloksen, Néa Ionían ja Portarián kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Agrián kunnallisyksikkö muodostuu seuraavista kylä- ja kaupunkiyhdyskunnista ja asutuksista:

 Kylä- tai kaupunki­yhdys­kunta Kylä, kaupunki tai muu asutus Väkiluku (2011) Agriá Agriá 5 191 Drákeia Anemoútsa 3 Chánia 57 Drákeia 381 Yhteensä: 5 632

 Lähteet 

 Aiheesta muualla 

Luokka:Thessalian entiset kunnat
Luokka:Thessalian kaupungit
Luokka:Vólos